OFERTA DE EMPREGO PÚBLICO 2022 XERENCIA MUNICIPAL DE URBANISMO
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Oferta de emprego público, 13/04/2022)

A Xunta de Goberno Local do Concello de Vigo, en reunión de data 01/04/2022, adoptou entre outros acordos o seguinte: “PRIMEIRO. En cumprimento do disposto na Lei 20/2021, de 28 de decembro, de medidas urxentes para a redución da temporalidade no emprego público, apróbase a Oferta de Emprego Público de 2022 correspondente a prazas estruturais de persoal funcionario da Xerencia Municipal de Urbanismo do Concello de Vigo desempeñadas por persoal con vinculación temporal e incursas no suposto do artigo 2.1 da lei citada. Especifícanse as escalas e subescalas e o número de prazas para cada unha delas: Sistema de selección: concurso-oposición. SEGUNDO. En cumprimento do disposto na Lei 20/2021, de 28 de decembro, de medidas urxentes para a redución da temporalidade no emprego público, apróbase a Oferta de Emprego Público excepcional de 2022 correspondente a prazas estruturais de persoal funcionario da Xerencia Municipal de Urbanismo do Concello de Vigo desempeñadas por persoal con vinculación temporal e incursas nas Disposicións adicionais sexta e oitava da lei citada. Especifícanse as escalas e subescalas e o número de prazas para cada unha delas: Sistema de selección: concurso. Este proceso de estabilización realizarase por unha soa vez. Conforme ao artigo 59.1. do Real Decreto Lexislativo 5/2015, do 30 de outubro, a praza da Escala de Administración xeral, Subescala Auxiliar Administrativa, resérvase para persoas con discapacidade. (discapacidade intelectual). TERCEIRO. Deixar sen efecto a Oferta de Emprego Público da XMU correspondente á anualidade de 2017; parcialmente a Oferta de Emprego Público correspondente á anualidade 2018 (catro prazas para a estabilización-consolidación) e parcialmente a Oferta de Emprego Público para a anualidade de 2021 (cinco prazas para a estabilización de emprego). CUARTO. Articular os procesos selectivos de estabilización de emprego temporal garantindo o cumprimento dos principios de libre concorrencia, igualdade, mérito, capacidade e publicidade. QUINTO. No sistema de selección mediante concurso-oposición, a valoración da fase de concurso supoñerá o corenta por cento da puntuación total, considerándose maioritariamente a experiencia na escala, categoría ou equivalente de que se trate. Non serán eliminatorios os exercicios na fase de oposición. Non serán de aplicación a estos procesos o disposto nos artigos 8 e 9 do Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local. SEXTO. No sistema de selección mediante concurso considerarase maioritariamente a experiencia profesional, en concreto os servizos efectivos prestados en prazas da escala, subescala e categoría de que se trate desenvolvidos no Organismo Autónomo Xerencia Municipal de Urbanismo do Concello de Vigo. SÉTIMO. Trasladar o presente acordo ao Ministerio de Facenda e Función Pública a través da Secretaría de Estado de Orzamentos e Gastos. OITAVO. Trasladar o presente acordo á Administración Xeral do Estado, a través da Subdelegación do Goberno, aos efectos do sinalado no artigo 56.1 da Lei 7/1985, de 2 de abril, Reguladora das Bases do Réxime Local. NOVENO. Publicar o presente acordo na Sede Electrónica e na Intranet municipal e notificalo aos funcionarios que desempeñan postos nas prazas obxecto de Oferta. DÉCIMO. Publicar o presente acordo no Boletín Oficial da Provincia. UNDÉCIMO. Instar á Xerencia Municipal de Urbanismo a que con anterioridade ao 15 de decembro de 2022 eleve á Xunta de Goberno Local a aprobación das Bases das convocatorias das prazas incluídas nas Ofertas de Emprego; a publicación do extracto no BOE das convocatorias dos procesos selectivos para a cobertura das prazas incluídas nas Ofertas producirase antes do 31 de decembro de 2022. Vigo, na data da sinatura dixital A Vicepresidenta da XMU (Resolución do 11.07.2019) Asdo. María José Caride Estévez